Cele mai importante evenimente din ultimele 24 de ore:
- Zelenski aprobă trimiterea generalului Valeri Zalujnîi ambasador la Londra, după ce l-a demis de la șefia armatei
- Premierul Greciei, reacție la București, după ce racheta rusească a explodat la câteva sute de metri de el, la Odesa: "Nu ne vom lăsa intimidați!"
- Emmanuel Macron promite "sprijin de neclintit" Republicii Moldova
- Consilier ucrainean: Nu poate fi exclusă varianta că rușii au vrut să-l omoare pe Zelenski la Odesa
- Atac cu bombe ghidate în orașul ucrainean Vovceansk. O femeie a murit
- Un ofițer rus de rang înalt nu exclude un război pe scară largă în Europa
- Statul major al Ucrainei a anunțat 21 de atacuri separate ale rușilor lângă Avdiivka
- Patru răniți și mai multe clădiri distruse în regiunea Herson, în urma bombardamentelor ruse
- Iulia Navalnaia şi Olena Zelenska au declinat invitațiile la discursul lui Biden în Congres, confirmă Casa Albă
Update 00:01 Sunt mai multe motive care indică faptul că războiul din Ucraina va fi purtat de Rusia încă cel puțin doi ani.
Evaluarea aparține serviciilor de spionaj din Lituania, țară aflată, alături de celelalte state baltice, în vizorul Moscovei în perspectiva extinderii conflictului dincolo de granițele NATO.
Un raport întocmit de Departamentul de Contrainformații al Securității Statului și de Serviciul de Informații și Securitate din Ministerul lituanian al Apărării menționează prețul ridicat al țițeiului la nivel global, mecanismele de eludare a sancțiunilor internaționale și investițiile statului rus într-o economie transformată din mers pentru un război de anduranță.
Toate acestea oferă Moscovei suficiente resurse pentru a continua agresiunea armată în Ucraina la intensitatea actuală în perioada următoarelor 24 de luni, cel puțin, se arată în documentul citat de agenția Reuters.
Rusia și-a reformat și consolidat armata care a luptat în Ucraina în 2023 și este pe cale să îşi extindă capacitățile militare de-a lungul graniței sale cu NATO, inclusiv lângă Finlanda, care a aderat la alianță anul trecut, se mai spune în raportul citat, care face o evaluare anuală a amenințărilor cu care se confruntă țara baltică.
"Moscova este capabilă să fructifice lecțiile învățate și să își îmbunătățească eficacitatea de luptă", afirmă cele două agenții lituaniene de informații.
Instituțiile respective arată în timp ce Rusia este aprovizionată cu arme şi muniție doar de Iran şi Coreea de Nord, China a devenit cel mai mare furnizor de microcipuri pentru regimul de la Moscova, iar yuanul a devenit principala monedă pentru tranzacțiile internaționale ale Rusiei.
În plus, de când a confirmat că desfășoară focoase nucleare în Belarus, în 2023, Rusia a construit în mod constant infrastructură pentru utilizarea lor de acolo.
Marți, ministrul Apărării de la Moscova a declarat țara sa şi-a întărit forțele militare în nordul și vestul teritoriului, "ca răspuns la acumularea de forțe NATO la granițele" ruse.
Război în Ucraina, 7 martie 2024 | Premierul Greciei, reacție la București, după ce racheta rusească a explodat la câteva sute de metri de el, la Odesa
Război în Ucraina, 6 martie 2024 | Atac cu drone lansat de ruși la Odesa. Zelenski şi premierul grec au fost la un pas de moarte
Război în Ucraina, 5 martie 2024 | Curtea Penală Internațională a emis mandate de arestare pentru doi ofițeri ruși de rang înalt
Război în Ucraina, 4 martie | Moscova acuză Germania că pregătește un război cu Rusia
Război în Ucraina, 3 martie 2024 | Rușii au bombardat din nou regiunile Donețk și Zaporojie